KOIVMI SS IONEN FOR DE EUROPÆISKE FÆLLESSKABER 
KOM(95) 4 endelig udg. 
Bruxelles, den 13.01.1995 
Forslag t i I 
RÅDETS FORORDNING (EF) 
OM OVERGANGSFORANSTALTNINGER PÅ TOLDOMRÅDET 
SOM FØLGE AF FINLANDS OG SVERIGES TILTRÆDELSE 
(forelagt af Kommissionen) 
A 
Begrundelse 
Aftalerne om toldsamarbejde indgået mellem Norge og henholdsvis Sverige og Finland 
indebærer, at de norske toldmyndigheder på visse betingelser kan bemyndiges til, på den 
anden kontraherende parts vegne, at anvende toldbestemmelser, bestemmelser om import 
og eksport og andre bestemmelser, der anvendes af toldvæsnet. 
Fra den 1. januar 1995 vil de pågældende svenske og finske forskrifter og bestemmelser 
blive erstattet af Fællesskabets tilsvarende forskrifter og bestemmelser. For at beskytte 
Det Europæiske Fællesskabs interesser foreslås det, at Rådet i overensstemmelse med 
tiltrædelsesaktens artikel 169 tillader, at denne samarbejdsordning af hensyn til de 
pågældende områder og erhvervsdrivende opretholdes foreløbig, på betingelse af, at 
fællesskabsbestemmelserne overholdes fuldt ud, og at Sverige og Finland far det fulde 
ansvar for, at fællesskabsreglerne anvendes korrekt, og det fulde økonomiske ansvar for 
de transaktioner, der udføres af de norske myndigheder som led i det nordiske 
toldsamarbejde. 
A bi-. 
Forslag t i I 
RÅDETS FORORDNING (EF) 
OM 0\TRGANGSFORANSTALTNINGER PÅ TOLDOMRÅDET 
SOM FØLGE AF FINLANDS OG SVERIGES TILTRÆDELSE 
RÅDET FOR DEN EUROPÆISKE UNION HAR -
Under henvisning til Traktaten om oprettelse af Det Europæiske Fællesskab, 
under henvisning til Traktaten vedrørende Kongeriget Norges, Republikken Østrigs, 
Republikken Finlands og Kongeriget Sveriges tiltrædelse af Den Europæiske Union1, 
særlig tiltrædelsesaktens artikel 169, 
under henvisning til Rådets forordning (EØF) nr. 2913/922 om indførelse af en EF-
toldkodeks, 
under henvisning til forslag fra Kommissionen for De Europæiske Fællesskaber, og 
ud fra følgende betragtninger: 
Der er indgået aftaler om toldsamarbejde mellem Norge og henholdsvis Finland (aftale 
af 10. december 1968) og Sverige (aftale af 28. oktober 1959); 
i aftalerne fastsættes det, at den ene aftaleparts toldembedsmænd - på visse betingelser 
og for visse toldsteders vedkommende - på den anden stats vegne kan anvende import-
og eksportbestemmelser samt andre bestemmelser, hvis overholdelse sikres af 
toldmyndighederne som led i toldsamarbejdet i grænseområder; 
i betragtning af, at to af parterne i disse aftaler tiltræder Fællesskabet, skal iværksættelsen 
af de nævnte aftaler tilpasses kravene i forbindelse med anvendelsen af fællesskabsretten 
ved Fællesskabets ydre grænse; 
EFT nr. C 241 af 29.08.1994, s. 9 
EFTnr. L 302 af 19.10.1992 
z 
en sådan tilpasning kan ikke foretages umiddelbart, og i betragtning af den pågældende 
handels ringe omfang og det begrænsede antal involverede toldsteder, bør det tillades 
aftaleparterne for et begrænset tidsrum at opretholde denne form for samarbejde, forudsat 
at fællesskabsretten anvendes korrekt; 
de erhvervsdrivende ville, i betragtning af den vanskelige adgang til de pågældende 
områder og de høje transportomkostninger, blive hårdt ramt, hvis dette samarbejde 
pludseligt ophørte; 
der bør derfor ske en tilpasning af Fællesskabets toldbestemmelser, navnlig 
bestemmelserne i artikel 2, stk. 2, i forordning (EØF) nr. 2913/92; 
UDSTEDT FØLGENDE FORORDNING : 
Artikel 1 
1. Som supplerende bestemmelse til forordning (EØF) nr. 2913/92 om indførelse af 
en EF-toldkodeks bemyndiges Republikken Finland og Kongeriget Sverige til, som 
led i aftalerne om nordisk toldsamarbejde, på deres vegne at lade Kongeriget 
Norges toldmyndigheder foretage alle transaktioner i forbindelse med varers 
overgang til fri omsætning eller eksport, med undtagelse af udbetaling af 
restitutioner eller andre beløb fastsat som led i den fælles landbrugspolitik, på de 
toldsteder, der er fastsat i de pågældende aftaler. 
2. De finske og svenske myndigheder sikrer sig, i forståelse med de norske 
myndigheder, at transaktionerne er korrekte, og at den samlede fællesskabsret 
anvendes korrekt. 
3. De finske og svenske myndigheder meddeler Kommissionen de foranstaltninger, 
herunder kontrolforanstaltninger, de træffer for at overholde deres forpligtelser i 
forbindelse med anvendelsen af fællesskabsreglerne. 
4. Der kan om nødvendigt vedtages gennemførelsesbestemmelser til denne artikel 
efter proceduren i artikel 249 i forordning (EØF) nr. 2913/92. 
Artikel 2 
De finske og svenske myndigheder har det fulde ansvar, herunder også det fulde 
økonomiske ansvar, for alle transaktioner, der er udført eller skal udføres på deres vegne 
af de norske toldmyndigheder, og som vedrører anvendelsen af fællesskabsreglerne. 
Artikel 3 
Denne forordning træder i kraft på dagen for offentliggørelsen i De Europæiske 
Fællesskabers Tidende. 
Den anvendes fra datoen for tiltrædelsesaktens ikrafttræden og for et tidsrum af 6 
måneder. 
Denne forordning er bindende i alle enkeltheder og gælder umiddelbart i hver 
medlemsstat. 
Udfærdiget i Bruxelles, 
På Rådet« v«gne 
<y 
ISSN 0254-1459 
KOM(95) 004 endelig udg. 
DOKUMENTER 
DA °201 
Katalognummer : CB-CO-95-007-DA-C 
ISBN 92-77-84814-6. 
Kontoret for De Europæiske Fællesskabers Officielle Publikationer 
L-2985 Luxembourg